ຂ້າພະ​ເຈົ້າຄິດ​ອີກ​ ​ເຖິງ​ຕອນ​ເຊົ້າຂອງ​ສອງ​ວັນ​ອື່ນ​ອີກທີ່​ສວຍ​ງາມທີ່​ສຸດ​ໃນ​ປະຫວັດສາດ​ຂອງ​ໂລກ. ​ໃນ​ລະດູ​ໃບ​ໄມ້​ປົ່ງ​ຂອງ​ປີ 1820, ​ໃນ​ເຊົ້າຂອງ​ວັນ​ທີ່​ສວຍ​ງາມ, ​ເປັນ​ວັນ​ແຈ່ມ​ໃສ​ຢູ່​ໃນ​ເມືອງພາ​ໄມຣາ, ລັດນິວຢອກ, ຊາຍ​ໜຸ່ມ​ຄົນ​ໜຶ່ງ​ຊື່ ​ໂຈ​ເຊັບ ສະ​ມິດ ​ໄດ້​ເຂົ້າ​ໄປ​ໃນ​ປ່າ ​ແລະ ​ໄດ້​ຄຸ​ເຂົ່າ​ລົງ​ອະທິຖານ. ​ໃນ​ການ​ຕອບຕໍ່​ຄຳ​ອະທິຖານ​ນັ້ນ, ພຣະບິດາ ​ແລະ ພຣະບຸດ ​ໄດ້​ມາ​ປະກົດ, ​ໄດ້​ເລີ່ມ​ຕົ້ນສະ​ໄໝ​ແຫ່ງ​ຄວາມ​ສົມບູນ​ຂອງ​ເວລາ ​ແລະ ການຟື້ນ​ຟູ​ສາດສະໜາ​ຈັກ​ຂອງ​ພຣະ​ເຢຊູ​ຄຣິດຢູ່​ໃນ​ໂລກ.